作者：张榘
词牌/韵律：摸鱼儿

paragraphs: 猛思量、孄窝初度，鲁云呈瑞时节。
平山杨柳苍茫外，犹是乡关明月。
春漏泄。
定知有、梅花先向江南发。
烟波梦阔。
谩约住西风，呼将塞雁，把酒为君说。
君看取，世道羊肠屈摺。
依然熟路轻辙。
林泉暂洗经纶手，桐柏夜香熏彻。
趋魏阙。
指天上星辰，平步仪清切。
蟠桃未结。
待做著功名，却寻曼倩，相与带花折。